**Kvety Nikotínu** je slovenská alternatívna/indie rocková skupina z Komárna. Ich texty sú plné symbolizmu, nostalgie a melanchólie. Kompozícia skladieb je založená na minimalizme s dôrazom na expresionistický prejav. Väčšinu textov tvorí Ondrej Bagin, ktorý je zároveň vedúci, spevák a gitarista skupiny. Na bicie nástroje hrá Gabriel Szalai, ktorý vďaka inšpirácii v elektronickej hudbe dáva kapele minimalistický zvuk. Dominantným nástrojom a poznávacím znakom kapely sú najmä klávesy, na ktoré hrá Peter Soós. Kvety Nikotínu ako jedna z prvých kapiel začala s voľným zdieľaním svojich albumov na oficiálnych stránkach.[chýba zdroj]

Biografia skupiny
-----------------

Traja aktéri tejto skupiny spolu hrali ešte pred jej vznikom, v amatérskych kapelách Psycho a D´Mess začiatkom deväťdesiatych rokov. Rané obdobie skupiny bolo ovplyvnené hudbou punk rock a grunge. Prvá pevná verzia kapely sa sformovala až v roku 1997. V tom istom roku nahrávajú prvý album *Ičnisinči*. Druhý album, demo *Živá Voda*, bol nahrávaný v pozmenenom zložení, keď po odchode Kataríny Nagyovej prichádza na post klávesistu Peter Soós. Skupinu nachádza v experimentálnom rozpoložení s tvorbou väčšinou popových skladieb s občasnými psychedelickými aranžmánmi. Tretí album, posledné vydané demo *Míľovým krokom*, vytvorili členovia kapely v rovnakom zložení ako predchádzajúci.

V roku 2004 vychádza album *Vážky*, ktorý obsahuje aj skladbu „Obaja". O dva roky neskôr vydali album *Hnusné básne*, ktorým zaujali širokú verejnosť a hudobných kritikov.[chýba zdroj] Skladby z neho sa dostali na singel, ktorý bol súčasťou programu *Rádia FM*. V roku 2009 nahrala skupina album *Letostepi* a skladby z neho sa dostali aj do repertoáru Rádia FM (najmä singel *Telefón*).

Členovia
--------

* Ondrej Bagin - gitara, spev (1997 – 1999, 2003 – súčasnosť)
* Gabriel Szalai -bicie (1997 – 1999, 2003 – súčasnosť)
* Peter Červenák - basová gitara (1997 – 1999)
* Alexander Szalai - gitara (1997 – 1999)
* Katarína Nagyová – spev (1997)
* Peter Soós - klávesy (1998 – 1999, 2003 – súčasnosť)
* Michal Vincze - basová gitara (2010 – súčasnosť)

Diskografia
-----------

### Demo albumy

* *Ičnisinči* (1997)
* *Živá voda* (1998)
* *Míľovým krokom* (1999)

### Oficiálne štúdiové albumy

* *Vážky* (2006)
* *Hnusné básne* (2008)
* *Letostepi* (2009)
* *Staré divné kusy* (2010)
* *Vlákna* (2014)

### Raritné nahrávky a remixy

* *Rarity 104 a 404*  Archivované 2022-07-28 na Wayback Machine (rarity z obdobia albumov Vážky a Hnusné básne)
* *Rarity obdobie 2000*  Archivované 2022-07-28 na Wayback Machine (rarity z obdobia, keď so skupinou hral naposledy Alex Szalai)
* *Rarity obdobie 1999*  Archivované 2022-07-28 na Wayback Machine
* *Remix Kolekcia* [nefunkčný odkaz]

Ďalšie rarity nájdete na stránke rarity.kvetynikotinu.sk

Externé odkazy
--------------

* Oficiálna webová stránka skupiny (zdroj informácií pre článok)
* Špeciálna web stránka raritných nahrávok Kvetov Nikotínu Archivované 2022-07-28 na Wayback Machine
* Recenzia publikovaná časopisom Týždeň
* Pdf časopisu "Pauzák", kde bol publikovaný report
* Recenzia publikovaná denníkom SME
* Recenzia na freemusic.cz Archivované 2009-06-19 na Wayback Machine
* Report z koncertu a intrview na Musicone.sk